Il-bastiment li minnu beda ħiereġ il-fjuwil wara li nkalja 'l barra minn Mauritius jinqasam fi tnejn
Imtella' Awwissu 16, 2020 - Aġġornata 16 Ta' Awwissu, 2020 9:41am Il-bastiment Ġappuniż li minnu ħareġ tunnellati ta' fjuwil 'il barra mill-kosta ta' Mauritius, inqasam fi tnejn. L-MV Wakashio b'4,000 tunnellati ta' fjuwil abbord, nkalja ma' sikka tal-qroll 'il barra mill-gżira fl-oċean Indjan fil-25 ta' Lulju u kkawża emerġenza ekoloġika. Ħafna mill-fjuwil inġabar iżda l-kundizzjoni tal-vapur ħżienet tant li nqasam fi tnejn. Huwa maħsub li abbord il-bastiment għad hemm mad-90 tunnellata ta' fjuwil Mauritius hija magħrufa għas-sikek tal-qroll u għat-turiżmu. Mauritius qal li se jfittex lis-sid tal-bastiment għad-danni. Il-kumpanija Ġappuniża Nagashiki Shipping wegħdet li tirrispondi għat-talbiet għall-kumpens. Jibda ħiereġ iż-żejt fil-baħar minn bastiment li nkalja 'l barra minn Mauritius